Nacionalni park Ostrvo princa Edwarda

Nacionalni park Ostrvo princa Edwarda nalazi se na istoimenom kanadskom ostrvu, koje je ujedno i najmanja kanadska pokrajina. Opis Smješten je uz sjevernu obalu ostrva i izlazi na Zaliv svetog Lovre. Dug je oko 60 km, a širina varira od nekoliko stotina metara do nekoliko kilometara. Osnovan je 1937. i pod njegovom zaštitom su mnoge široke pješčane plaže, dine te slatkovodna vlažna područja i slatine. Na zaštićenim plažama parka gnijezdi se ugroženi žalar; park je označen kao kanadsko važno područje za ptice. Park je proširen 1998, kad je oveći sistem dina u Greenwichu prebačen iz nadležnosti pokrajinske vlade pod nadležnost Parkova Kanade. U park su uključeni i Zeleni zabati (Green Gables), farma iz 19. stoljeća koja je bila inspiracija iz djetinjstva spisateljici Lucy Maud Montgomery za njen roman Anne od Zelenih zabata i njegove nastavke, te Dalvay-by-the-Sea, rezidencija iz viktorijanskog doba, koja danas služi kao hotel. Posljednjih godina grupe za očuvanje okoline identificirale su ovaj nacionalni park kao najugroženiji u sistemu kanadskih nacionalnih parkova, zasnovano na ljudskom utjecaju. Park trpi i ozbiljnu priobalnu eroziju kao rezultat zimskih oluja i ranjive obale. Galerija Reference Vanjski linkovi Službeni sajt (en) (fr)